
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ειδικών όρων και περιορισμών δόμησης των οικοπέδων 
του οικισμού Αγίου Νικήτα (Ν, Λευκάδας). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 9856 (1) 

- Αριθμ. ΑΠΟΦΑΣΗΣ 142/92 

Απαλλοτρίωση ακινήτου κληρονόμων Τεζάρη στο Δήμο Καλυμνίων Ν. 

Δωδεκανήσου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΔΗΜΟΥ ΚΑΛΥΜΝΙΩΝ 

Με την 142/92 απόφαση Δημοτικού Συμβουλίου Δήμου Καλυμνίων 
κηρύσσεται απαλλοτριωμένο το οικόπεδο κληρονόμων Τεζάρη που βρί¬ 
σκεται στον Πρόδρομο Χώρας Καλύμνου και όπως αυτό απεικονίζεται 
στο από Απρίλιο 89 τοπογραφικό διάγραμμα, εκτάσεως 276,23 τ.μ. 
και με τιμή μονάδος ανά τ.μ. 6.000 δρχ. 

Η αναγκαστική αυτή απαλλοτρίωση γίνεται για λόγους δημόσιας 
ωφέλειας, αφού το ακίνητο θα χρησιμοποιηθεί για γήπεδο που θε εξυπη¬ 
ρετεί τους μαθητές του 2ου Δημοτικού Σχολείου Χώρας Καλύμνου και 
αυτούς του 3ου Γυμνασίου. 

Κάλυμνος, 21 Οκτωβρίου 1992 

Ο Αντιδήμαρχος 
ΔΡΟΣΟΣ ΠΟΥΓΟΥΝΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός ειδικών όρων χαι περιορισμών δόμησης των οιχοπέδων του 
οικισμού Αγίου Νικήτα (Ν. Λευκάδας). 

Ο ΠΡΟΕΔΡΟΣ ΤΗΣ.ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 1)του Ν. 1577/1985 «Γενικός 
Οικοδομικός Κανονισμός» (Α' 210). 

2. Τις διατάξεις του άρθρου 2 παρ. α Π. Δ/τος 183/1986 «Έγκριση 
τροποποιήσεων σχεδίάν και καθορισμός όρων και περιορισμών δόμη¬ 
σης από τους Νομάρχες» (Α’ 70). 

3. Την από 13.11.1990 αιτιολογική έκθεση της Διεύθυνση Πολεο- 
δομικού Σχεδιασμού - Τμήμα Παραδοσιακών Οικισμών. 

4. Την 3/1991 γνωμοδότηση του Κοινοτικού Συμβουλίου Αγίου Νι¬ 
κήτα. 

5. Τις 140/1991, 173/1991 και 206/1991 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλλοντος. 

6. Τις 141/1992 και 320/1992 γνωμοδοτήσεις του Συμβουλίου 
της Επικράτειας, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Καθορίζονται ειδικοί όροι και περιορισμοί δόμησης των οικοπέδων 
του οικισμού Αγίου Νικήτα (Ν. Λευκάδος) που έχει χαρακτηρισθεί ο>ς 
παραδοσιακός με το από 19.10.1978 Π. Δ/γμα «περί χαρακτηρισμού 
ως Παραδοσιακών Οικισμών τινών του Κράτους κ.λπ.» (Δ’ 594) όπως 
στις επόμενες παραγράφους: 

1. Τα ελάχιστα όρια εμβαδού και προσώπου, το ποσοστό κάλυψης 
των οικοπέδων, και ο συντελεστής δόμησης αυτών ορίζονται κατά ζώ¬ 
νες Α και Β, τα όρια των οποίων φαίνονται στο σχετικό πρωτότυπο σκα¬ 
ρίφημα, που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 75267/92 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα, ως εξής: 

α) Ζώνη Α' 

ι) Ελάχιστο πρόσωπο: δώδεκα (12) μέτρα. 

Ελάχιστο Εμβαδόν: τριακόσια (300) τ. μέτρα. 

ιι) Ποσοστό κάλυψης: σαράντα τοις εκατό (40%). 

ιιι) Συντελεστής δόμησης: επτά δέκατα (0,7). 

β) Ζώνη Β' 

ι) Ελάχιστο πρόσωπο: είκοσι (20) μέτρα. 

Ελάχιστο εμβαδόν: δύο χιλιάδες (2.000) τ. μέτρα. 

ιι) Ποσοστό κάλυψης: είκοσι τοις εκατό (20%). 

ιιι) Συντελεστής δόμησης: τρία δέκατα (0,3). 

γ) Κατά παρέκκλιση των προηγουμένων εδαφίων α και β θεωρούνται 
άρτια και οικοδομήσιμα: 

ι) τα οικόπεδα της Ζώνης Α τα οποία στις 13.11.1978 ημέρα δημο¬ 
σίευσης του από 19.10.1978 Π. Δ/τος (Δ' 594) είχαν: 

- Ελάχιστο πρόσωπο: οκτώ μέτρα (8,00 μ.). 

- Ελάχιστο εμβαδόν: εκατόν πενήντα (150,00) τ. μέτρα. 

ιι) Τα οικόπεδα της Ζώνης Β τα οποία στις 13.11.1978 ημέρα δη¬ 
μοσίευσης του από 19.10.1978 Π. Δ/τος Δ' 594) είχαν: 

- Ελάχιστο πρόσωπο: δώδεκα μέτρα (12,00 μ.). 

- Ελάχιστο εμβαδόν: τριακόσια (300,00) τ. μέτρα. 

2. Και στις δύο ζώνες επιτρέπεται η χρήση κατοικίας, ξενώνων δυνα¬ 
μικότητας 20 κλινών, και η χρήση ενοικιαζομένων διαμερισμάτων, 
απαγορευμένης οποιασδήποτε άλλης χρήσης. Κατ’ εξαίρεση επιτρέπε¬ 
ται στη Ζώνη Α' η χρήση εστιατορίων και καταστημάτων τοπικής ση¬ 
μασίας για την εξυπηρέτηση αναγκών γειτονιάς (παντοπωλεία, οπωρο- 
πολεία, κρεοπωλεία, κ.λπ.) και μόνο στο ισόγειο των κτιρίων. 

3. Για την αρτιότητα του οικοπέδου προσμετράται και η έκταση που 
τυχόν παραχωρείται από την ιδιοκτησία για τη δημιουργία κοινόχρη¬ 
στου χώρου. 

4. Σε περίπτωση κατά την οποία τμήμα ιδιοκτησίας περιλαμβάνεται 
στο εγκεκριμένο όριο του οικισμού, τότε θεωρείται ότι το τμήμα αυτό 
έχει την αρτιότητα της ζώνης στην οποία εμπίπτει και δομείται με τους 
όρους δόμησης του τομέα αυτού, εφόσον το συνολικό εμβαδόν της ιδιο¬ 
κτησίας είναι ίσο ή μεγαλύτερο του αντίστοιχα καθοριζομένου με την 
παράγραφο 1 του παρόντος άρθρου. 

5. Μέγιστη συνολική επιφάνεια ορόφων των κτιρίων ανά οικόπεδα 
τετρακόσια (400) τετραγωνικά μέτρα. 


6. Στον συντελεστή δόμησης προσμετράται η επιφάνεια όλων των 
υπαρχόντων μέσα στο οικόπεδο κτισμάτων, οποιαδήποτε χρήση και αν 
εξυπηρετούν αυτά. 

7. Το μέγιστο επιτρεπόμενο ύψος του κτιρίου ορίζεται σε έξι μέτρα 
και πενήντα εκατοστά του μέτρου (6,50) μ. μετρούμενο από τη φυσική 
στάθμη του εδάφους σε κάθε σημείο του κτιρίου. 

8. Τα κτίρια, τα ανεγερθησόμενα επί οικοπέδων με πρόσωπο στην 
επαρχιακή οδό, πρέπει να απέχουν από τον άξονα αυτής δέκα πέντε (15) 
μέτρα τουλάχιστον. 

9. Οι στέγες των κτιρίων είναι ξύλινες απλής μορφής τετράριχτες ή 
και δίρριχτες με επικάλυψη κεραμιδιών βυζαντινού ή ρωμαϊκού τύπου, 
χρώματος όχρας και δεν πρέπει να υπερβαίνουν την κλίση των 33 0 . Οι 
παραπάνω στέγες μπορεί να προεξέχουν του περιγράμματος του χτιρίου 
το πολύ τριάντα εκατοστά του μέτρου (0,30) κατά τα παραδοσιακά πρό¬ 
τυπα της περιοχής. 

Η κατασκευή της στέγης είναι υποχρεωτική αμέσως μετά την απο¬ 
περάτωση του φέροντα οργανισμού του χτίσματος ακόμη και αν προ- 
βλέπεται μελλοντική καθ’ ύψος προσθήκη. 

10. Σε περίπτωση ανέγερσης περισσοτέρων του ενός χτιρίου εντός 
του αυτού οικοπέδου, η μεταξύ τους απόσταση δεν επιτρέπεται να είναι 
μιχρότρη των πέντε (5) μέτρων και ο μεταξύ αυτών χώρος δενδροφυ- 
τεύεται κατά τα δύο τρίτα ( V ») της επιφάνειας του. 

11. Τα κουφώματα κατασκευάζονται σε κλίμακα και αναλογίες που 
εναρμονίζονται με το περιβάλλον κατά την κρίση της ΕΠΑΕ. 

12. Οι τοίχοι των κτιρίων και περιφράξεων είναι πέτρινοι, εμφανούς 
κατασκευής, ή κατασκευάζονται από οποιοδήποτε υλικό και καλύπτο¬ 
νται με αδρό κονίαμα, οφείλουν δε να εναρμονίζονται κατά το υλικό, τα 
ύψη και την εν γένει διαμόρφωσή τους με αυτούς του αμέσου περιβάλλο¬ 
ντος τους, ή γενικώτερα με τα αυθεντικά χαρακτηριστικά του ευρύτερου 
περιβάλλοντος. 

13. Επιτρέπεται η κατασκευή ανοικτών εξωστών σε πρόβολο ή σε 
εσοχή εντός του κτιρίου, οι οποίοι καλύπτονται με στέγη, σύμφωνα με 
τα παραδοσιακά πρότυπα, καθώς και η κατασκευή παραδοσιακών κλει¬ 
στών εξωστών. 

Η στέγη του ανοικτού εξώστη αποτελεί φυσική συνέχεια της στέγης 
του κτιρίου και στηρίζεται πάνω σε κάθετους ξύλινους στηλοβάτες. Οι 
ανοικτοί εξώστες όταν είναι πρόβολοι κατασκευάζονται από ξύλο και 
μπορούν να στηρίζονται σε ξύλινα υποστηλώματα ή σε ξύλινα φουρούσια 
σύμφωνα με τα παραδοσιακά πρότυπα της περιοχής. 

Επίσης από ξύλο κατασκευάζονται και τα φέροντα στοιχεία της στέ¬ 
γης των ανοικτών εξωστών, όπως και τα κικλιδώματα που τους περι¬ 
βάλλουν. Δεν επιτρέπονται γωνιακοί ανοικτοί εξώστες. 

Οι ανοικτοί εξώστες σε πρόβολο δεν επιτρέπεται να εξέχουν της πρό¬ 
σοψης του κτιρίου περισσότερο από ένα μέτρο και είκοσι εκατοστά του 
μέτρου (1,20 μ.). 

0ι κλειστοί εξώστες, οι οποίοι μπορούν να διατάσσονται και γωνιακά, 
δεν μπορεί να εξέχουν περισσότερο από ογδόντα εκατοστά του μέτρου 
(0,80 μ.). 

Οι εξώστες που στηρίζονται σε υποστηλώματα ή οι ημιυπαίθριοι χώ¬ 
ροι, δεν μπορούν να έχουν βάθος μεγαλύτερο των. 

3. Απαγορεύεται η κατεδάφιση, καταστροφή ή η αλλοίωση των πα¬ 
ραδοσιακών κτιρίων του οικισμού, όπως επίσης και των επί μέρους αρ¬ 
χιτεκτονικών, καλλιτεχνικών και στατικών στοιχείων αυτών. 

Β. Εργασίες Επισκευής και Αποκατάστασης παραδοσιακού κτιρίου. 

1. Σκοπός της επισκευής και αποκατάστασης ενός παραδοσιακού 
κτιρίου είναι η διατήρηση της αρχιτεκτονικής μορφής και της στατικής 
δομής του κτιρίου οι οποίες αναδεικνύονται μέσα από τις εργασίες συ¬ 
ντήρησής τους, όπως και η αναβίωσή του για να στεγάσει σύγχρονες οι¬ 
κιστικές ανάγκες. Για το σκοπό αυτό επιτρέπονται οι εργασίες εκσυγ¬ 
χρονισμού και οι εσωτερικές διαρρυθμίσεις οφείλουν να διατηρούν κατά 
το εφικτό τα παραδοσιακά πρότυπα σύμφωνα με τις διατάξεις του παρό¬ 
ντος διατάγματος. 

2. Στις εργασίες επισκευής και αποκατάστασης των παραδοσιακών 
κτιρίων και ειδικότερα του φέροντα οργανισμού χρησιμοποιούνται υλικά 
ίδια ή παρεμφερή προς τα αρχικά. Σε περίπτωση που απαιτούνται μεγά¬ 
λης κλίμακας επεμβάσεις για την αποκατάσταση της στατικής επάρ¬ 
κειας και ισορροπίας του κτιρίου (αντικατάσταση μεσοπατωμάτων, στε¬ 
γών, επέμβαση στον πέτρινο μανδύα κ.λπ.) εξετάζεται η μέθοδος απο¬ 
κατάστασης που διαταράσσει λιγότερο την υφισταμένη στατική δομή 
του κτιρίου. 

3. Τα μεσοπατώματα και οι στέγες αντικαθίστανται με ξύλινες (όπως 
οι αρχικές) κατασκευές, εφόσον το επιτρέπει η στατική επάρκεια του κτι¬ 
ρίου. Οι φθορές στον φέροντα οργανισμό της τοιχοποιίας επισκευάζονται 

με τα ίδια αρχικά υλικά, ενώ επιτρέπεται η ενίσχυσή του με σημειακές 
επεμβάσεις οπλισμένου σκυροδέματος. 

4. Η αντικατάσταση του φέροντα οργανισμού εκ τοιχοποιίας του πα¬ 
ραδοσιακού κτιρίου με οπλισμένο σκυρόδεμα (υποστηλώματα δοκοί, 
πλάκες, κ.λπ.) απαγορεύεται. Η αντικατάσταση από οπλισμένο σκυρό¬ 
δεμα επιτρέπεται μόνο σε οριακές και κρίσιμες περιπτώσεις επικινδύνως 
ετοιμορρόπου κτιρίου (π.χ. σε περιπτώσεις καθήζησης θεμελίων, εκτε¬ 
ταμένης κατάρρευσης πέτρινης τοιχοποιίας κ.λπ.) και μόνο σε περιπτώ¬ 
σεις που οι προηγούμενες μέθοδοι δεν είναι αποτελεσματικές. 

5. Σε περίπτωση που το παραδοσιακό κτίριο χαρακτηρίζεται επικίν¬ 
δυνα ετοιμόρροπο και επιβάλλεται η κατεδάφισή του το κτίριο ανακατα¬ 
σκευάζεται στην αρχική του μορφή. Η ανακατασκευή γίνεται βάσει λε¬ 
πτομερούς μελέτης αποτύπωσης της υφισταμένης κατάστασης που 
απαιτείται πριν από την κατεδάφιση του κτιρίου. 

6. α. Επιτρέπονται οι εργασίες επισκευής, αποκατάστασης, αναστή- 
λωσης όλων των παραδοσιακών κτιρίων του οικισμού στην αρχική του 
μορφή κατά παρέκκλιση των όρων δόμησης του παρόντος. 

β. Κτίριο κατεστραμένο, που βρίσκεται σε ερειπιώδη κατάσταση 
αλλά αποτελεί στοιχείο αξιόλογο της πολεοδομικής και αρχιτεκτονικής 
φυσιογνωμίας του οικισμού, η δε αναστήλωσή του θα συνέβαλε στην 
ολοκλήρωση του συνόλου του οικισμού αναστηλώνεται στην αρχική του 
μορφή, κατά παρέκκλιση των όρων δόμησης του παρόντος. Η αναστή- 
λωση επιτρέπεται μετά από έρευνα και μελέτη ως προς το αρχικό όγκο 
και μορφή του κτιρίου από στοιχεία (φωτογραφίες, περιγραφές σε βι¬ 
βλία ή συμβόλαια κ.λπ.) όπως και υπό στοιχεία που υπάρχουν στο έδα¬ 
φος ή είναι αποτυπωμένα στους μεσότοιχους των όμορων κτιρίων 
(όπως θεμέλια, υπολείματα τοίχων, περασιές, φωληές δοκαριών κ.λπ.). 

Σε περίπτωση που τα στοιχεία είναι ανεπαρκή ως προς την μορφολο¬ 
γία του αρχικού κτιρίου, λαμβάνεται υπόψη η βασική αρχιτεκτονική 
σύνθεση ή η συγγενής μορφολογία των όψεων των κτιρίων του άμεσου 
περιβάλλοντος. 

7. Δεν επιτρέπεται: 

α) Κάθε κατασκευή με αλουμίνια, 
β) Η στήριξη των κτιρίων σε υποστηλώματα (ΠΙΛΟΤΙΣ). 
γ) Η τοποθέτηση πλαστικών οποιουδήποτε είδους, μορφής και χρή¬ 
σης όχι μόνο στα κτίσματα αλλά και σε στοιχεία εξωτερικού εξοπλισμού 
του οικισμού (κρήνες, μνημεία, πλατείες). 

δ) Η χρήση χρωμάτων που δεν ανήκουν στα παραδοσιακά χρώματα 
του οικισμού ή του νησιού γενικώτερα κατά την κρίση της Ε.Π.Α.Ε. 

ε) Κάθε είδους κατασκευή πάνω από την στέγη εξαιρουμένων των 
παραδοσιακών για τον οικισμό καπνοδόχων. 

στ) Η τοποθέτηση στεγάστρων σε οποιοδήποτε χώρο πλην των ισο¬ 
γείων χώρων παραμονής ατόμων των κέντρων αναψυχής εστιατορίων 
κ.λπ., με γνώμη της Ε.Π.Α.Ε. από άποψη υλικών, χρώματος, μορφής. 

ζ) Η κατασκευή εξωτερικών, ελευθέρων στο χώρο κλιμάκων, εφόσον 
δεν αξιοποιείται λειτουργικά ο χώρος κάτω από αυτές, σε σχέση με τη 
γενικότερη λειτουργία του κτιρίου και εφόσον δεν αποτελούν οργανικό 
μέρος του όγκου του κτιρίου. 

η) Κάθε είδους περίφραξη οποιουδήποτε χώρου μέσα στα όρια του οι¬ 
κισμού πλην του κτιστού μανδροτοίχου. 

θ) Η ανάρτηση φωτεινών επιγραφών ή διαφημίσεων και η ξενό¬ 
γλωσση επιγραφή χωρίς την ταυτόχρονη με ελληνικά γράμματα, ίσου 
τουλάχιστον μεγέθους με τα ξένα στοιχεία και μετά από έγκριση της 
Ε.Π.Α.Ε., η οποία εγκρίνει και τις διαστάσεις, την μορφή και την θέση 
της πινακίδας στο κτίριο. 

ι) Η τοποθέτηση των παραπάνω πινακίδων στις στέγες και τους εξώ¬ 
στες των κτιρίων. 

ια) Η τοποθέτηση των μετρητών ηλεκτρικού ρεύματος και γενικώς 


κάθε άλλου στοιχείου των παροχών των οργανισμών κοινής ωφέλειας 
στις κύριες όψεις των κτιρίων. 

ιβ) Κάθε είδους εκσκαφή και αλλοίωση της φυσικής στάθμης του 
εδάφους του οικισμού εκτός των απολύρως απαραιτήτων για την θεμε- 
λίωση των κτισμάτων και την μόνο κατ’ απόλυτον ανάγκην κατασκευήν 
αναλυματικών τοίχων όπως αυτοί ορίζονται παραπάνω. Παρέκκλιση 
από τα παραπάνω επιτρέπεται μόνο με έγκριση της Ε.Π.Α.Ε. και σε πε¬ 
ριπτώσεις απολύτου ανάγκης, όπως επιβάλλεται για λόγους τεχνικούς 
και αισθητικούς, με την προϋπόθεση ότι η κατασκευή αυτή μπορεί να 
ενταχθεί αισθητικά στο περιβάλλον. 

ιγ) Η τσιμεντόστρωση ή ασφαλτόστρωση των παραδοσιακών δρόμων 
του οικισμού που είναι λιθόστρωτοι. 

ιδ) Η εκτέλεση κάθε είδους εργασίας, διαμόρφωσης, τροποποίησης, 
ανάπλασης ή δημιουργίας κοινοχρήστων χώρων (οδών, πλατειών, πε¬ 
ζοδρόμων) χωρίς την έγκριση της απαιτούμενης για τον σκοπό αυτό με¬ 
λέτης από την Ε.Π.Α.Ε. 

ιε) Η έκθεση αντικειμένων τουριστικών ειδών στις όψεις και τις αυλές 
των κτιρίων. 

ιστ) Η χρήση υπαιθρίων οβελιστηρίων και φάστ φούντ. 

Άρθρο 3 

1. Ο οικισμός Αγίου Νικήτα Λευκάδας ελέγχεται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). Η πολεοδο- 
μική υπηρεσία αποστέλλει υποχρεωτικά στην Ε.Π.Α.Ε. τον φάκελλο 
οποιουδήποτε θέματος που αφορά ανέγερση, κατεδάφιση μερική ή ολική 
ετοιμόρροπων ή μη, επισκευή, προσθήκη, αποκατάσταση, αναστήλωσή 
και ανακατασκευή κτιρίων, καθώς και θεμάτων που αφορούν σε διαμορ¬ 
φώσεις κοινοχρήστων ή κοινοφελών χώρων, σε έργα υποδομής, κ.λπ. 
για να γνωματεύσει σχετικά. 

2. Οι μελέτες δύναται να υποβάλλονται στο στάδιο της προμελέτης, 
προκειμένου να γίνει προέγκριση των αρχών της πολεοδομικής και αρ¬ 
χιτεκτονικής σύνθεσης, τυχόν ανακατασκευής κατεδάφισης τμημάτων, 
προσθηκών κ.λπ. 

3. Με την οριστική μελέτη υποβάλλονται: 

α) Πλήρες τοπογραφικό διάγραμμα του οικοπέδου όπου εμφαίνονται 
οι υψομετρικές καμπύλες της υφιστάμενης κατάστασης και (τυχόν) πρό¬ 
ταση διαμόρφωσης αυτού. 

β) Έγχρωμες φωτογραφίες με άποψη της οδού και τις δύο πλευρές 
του κτιρίου ώστε να φαίνονται το λιγότερο δύο (2) κτίρια εκατέρωθεν, ή 
οικόπεδα, κωθώς και οι φωτογραφίες των απέναντι κτιρίων. 

γ) Τεχνική περιγραφή με αναλυτική αναφορά στο είδος των χρησιμο- 
ποιουμένων υλικών και στους χρωματισμούς. 

δ) Σε περίπτωση επισκευής ή προσθήκης υφισταμένου κτιρίου υπο¬ 
βάλλονται και έγχρωμες φωτογραφίες του κτιρίου και όλων των όψεων 
και του εσωτερικού χώρου αυτού, ώστε να φαίνονται όλα τα μορφολο- 
γικά και καλλιτεχνικά στοιχεία του. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 










